อีโลนา เอเลค

อีโลนา เอเลค () หรือเป็นที่รู้จักในชื่ออีโลนา เอเลค-ชาเชอแรร์ (; นามสกุลเดิมก่อนแต่งงาน: “Elek”; 17 พฤษภาคม ค.ศ. 1907 – 24 กรกฎาคม ค.ศ. 1988) เป็นนักฟันดาบโอลิมปิกชาวฮังการี และเธอได้คว้าแชมป์ฟันดาบระดับนานาชาติมากกว่านักกีฬาหญิงคนอื่น ๆIlona Elek on Encyclopædia Britannica

 ชีวิตช่วงแรกและชีวิตส่วนตัว 
เอเลคเกิดเมื่อวันที่ 17 พฤษภาคม ค.ศ. 1907 ในบูดาเปสต์ ราชอาณาจักรฮังการี พ่อของเธอชื่อเอสแลร์ ซึ่งเป็นชาวยิว-ฮังการี และเธอเปลี่ยนมานับถือนิกายลูเทอแรนใน ค.ศ. 1939 ส่วนแม่ของเธอเป็นโรมันคาทอลิก Foiled: Hitler's Jewish Olympian: the Helene Mayer Story - Milly MogulofMemories After My Death: The Story of My Father, Joseph "Tommy" Lapid - Yair LapidThe Forgotten Legacy of Stella Walsh: The Greatest Female Athlete of Her Time - Sheldon AndersonThe Encyclopedia of Amazons: Women Warriors from Antiquity to the Modern Era - Jessica Amanda SalmonsonNazis, Women and Molecular Biologie: Memoirs of a Lucky Self-hater - Gunther Siegmund Stent เธอมีพี่น้องเจ็ดคน รวมถึงมาร์กิต เอเลค ที่เป็นนักฟันดาบโอลิมปิกสองสมัย และแม่ของเธอเสียชีวิตเมื่อเธออายุได้ 11 ขวบIlona Elek-Schacherer Bio, Stats, and Results | Olympics at Sports-Reference.comChanging Lives: Women in European History Since 1700 - Bonnie G. Smith ทั้งนี้ อีโลนาสำเร็จการศึกษาจากโรงเรียนดนตรีВек фехтования - Валерий Штейнбах ครั้นเมื่อฮังการีเข้าร่วมสงครามโลกครั้งที่สองโดยอยู่ฝ่ายนาซีเยอรมนี ชาวฮังการีเชื้อสายยิวถูกห้ามไม่ให้เข้าร่วมการแข่งฟันดาบ ดังนั้น เอเลคและน้องสาวของเธอซึ่งเป็นลูกครึ่งยิวจึงไม่สามารถแข่งได้จนกว่าสงครามจะสิ้นสุดลงJews and the Olympic Games: the clash between sport and politics: with a ... - Paul Taylor

 อาชีพนักฟันดาบ 

เอเลคลงแข่งขันให้แก่ประเทศฮังการีในโอลิมปิกสามสมัย และได้รับรางวัลเหรียญรางวัลสามเหรียญ โดยเธอได้รับการยกย่องว่าเป็นนักฟันดาบหญิงที่ยิ่งใหญ่ที่สุดคนหนึ่งในประวัติศาสตร์กีฬาประเภทนี้

 การแข่งชิงแชมป์แห่งชาติฮังการี 
เอเลคคว้าแชมป์ฟอยล์ฮังการีใน ค.ศ. 1946–1947, 1949–1950 และ 1952

 การแข่งชิงแชมป์โลก 
เอเลคได้รับรางวัลเหรียญทองประเภทฟอยล์หญิงในการแข่งชิงแชมป์โลกเมื่อ ค.ศ. 1934, 1935 และ 1951For the record: women in sports - Robert Markel, Nancy Brooks, Susan Markel รวมถึงเธอได้รับรางวัลเหรียญเงินใน ค.ศ. 1937 และ 1954 ตลอดจนรางวัลเหรียญทองแดงใน ค.ศ. 1955

 โอลิมปิก 
เอเลคเป็นผู้หญิงคนแรกที่ได้รับรางวัลเหรียญทองโอลิมปิกสองเหรียญในการแข่งฟอยล์ประเภทบุคคล

การแข่งโอลิมปิกครั้งแรกของเอเลคจัดขึ้นที่โอลิมปิกฤดูร้อน 1936 ในเบอร์ลิน ประเทศเยอรมนี ขณะมีอายุได้ 29 ปี ซึ่งเธอได้รับรางวัลเหรียญทองในการแข่งฟอยล์ นับเป็นสตรีชาวฮังการีคนแรกที่ได้รางวัลเหรียญทองในการแข่งโอลิมปิก โดยในระหว่างนั้น เอเลคซึ่งเป็นชาวยิว ได้เป็นฝ่ายชนะเฮเลเนอ ไมเออร์ ซึ่งเป็นชาวเยอรมันที่มีพ่อเป็นชาวยิว ส่วนรางวัลเหรียญทองแดงตกเป็นของเอ็ลเลิน ไพรส์ ซึ่งเป็นชาวยิวออสเตรีย

การแข่งดังกล่าวถูกยกเลิกใน ค.ศ. 1940 และ ค.ศ. 1944 กระทั่งเมื่อกีฬาโอลิมปิกกลับมาแข่งขันอีกครั้งหลังสงครามโลกครั้งที่สอง เธอได้ทำผลงานในฐานะแชมป์โอลิมปิกอีกครั้งเมื่ออายุได้ 41 ปี โดยได้รางวัลเหรียญทองในการแข่งโอลิมปิกฤดูร้อน 1948 ที่กรุงลอนดอน ประเทศอังกฤษ ส่วนเอ็ลเลิน ไพรส์ คว้ารางวัลเหรียญทองแดงได้อีกครั้งJewish Athletes at the United States Holocaust Memorial Museum 

นอกจากนี้ เอเลคได้รับรางวัลเหรียญเงินในการแข่งกีฬาโอลิมปิกที่เฮลซิงกิเมื่อ ค.ศ. 1952 โดยหลังจากชนะการแข่งห้าแมตช์แรกในกลุ่มสุดท้าย เธอได้ลุ้นเหรียญทอง แต่เธอกลับแพ้ให้แก่แมกซีน มิตเชล ชาวอเมริกัน และอีเรเน กัมแบร์ ชาวอิตาลี ที่ได้รางวัลเหรียญทอง

 รางวัล 
ต่อมา เธอได้รับรางวัลโรเบิร์ต เฟเยริค คัพ และเครื่องอิสริยาภรณ์โอลิมปิก

 สหพันธ์ฟันดาบนานาชาติ 
ใน ค.ศ. 1983 เธอได้รับเลือกเป็นประธานกิตติมศักดิ์ของสหพันธ์ฟันดาบนานาชาติSport and the Emancipation of European Women: The Struggle for Self-fulfilment

 หลายปีต่อมาและการเสียชีวิต 
ต่อมา เอเลคได้เป็นผู้อำนวยการของบริษัทการค้าแห่งหนึ่ง และเธอเสียชีวิตที่บูดาเปสต์เมื่ออายุได้ 81 ปี

 อ้างอิง 

 แหล่งข้อมูลอื่น 

 Olympic record
 Olympic site bio

หมวดหมู่:นักฟันดาบฟอยล์หญิงชาวฮังการี
หมวดหมู่:นักฟันดาบสากลในโอลิมปิกฤดูร้อน 1936
หมวดหมู่:นักฟันดาบสากลในโอลิมปิกฤดูร้อน 1948
หมวดหมู่:นักฟันดาบสากลในโอลิมปิกฤดูร้อน 1952
หมวดหมู่:นักฟันดาบสากลถนัดซ้าย